पाएं अपने शहर की ताज़ा ख़बरें और फ्री ई-पेपरडाउनलोड करें
22 जनों की माैत, 124 नए पाॅजिटिव- जिला अस्पताल में बीते 24 घंटे में 22 जनों ने दम तोड़ दिया। इनमें तीन की कोरोना से मौत हुई है और 19 जनों ने आइसोलेशन वार्ड में दम तोड़ दिया। 16 दिनाें में अस्पताल में 185 लोगों की मौत हुई है। इनमें कोरोना से मरने वाले 50 जने हैं और आइसोलेशन में 136 जनों ने दम तोड़ दिया। शुक्रवार को 124 नए संक्रमित आए हैं। अब 2390 पॉजिटिव केस एक्टिव है। शुक्रवार को 148 पॉजिटिव से निगेटिव हुए हैं।
रोज 170-180 सिलेंडर खाली हो रहे
अस्पताल के कोरोना व आइसोलेशन वार्ड में 160 के करीब रोगी भर्ती है, जिसमें से 140 रोगी ऑक्सीजन पर चल रहे हैं। रोज 170-180 ऑक्सीजन सिलेंडर खाली हो रहे है। 35 सिलेंडर भरने की कैपेसिटी बूंदी प्लांट की है। ऐसे में 130 सिलेंडर रोज रिफिलिंग होकर चित्तौड़ से आ रहे हैं। अस्पताल प्रशासन के पास अभी 100 सिलेंडर का स्टाक है। कोटा से शनिवार को ऑक्सीजन के 125 सिलेंडर आएंगे। इसी तरह रविवार व सोमवार को भी 125-125 आएंगे। इससे अस्पताल में पर्याप्त स्टॉक हो जाएगा।
अर्जेंट टेंपरेरी बेसिस पर अस्पताल में 3 डॉक्टर लगाए
कलेक्टर से अनुमोदन करने के बाद सीएमएचओ डॉ. महेंद्र त्रिपाठी ने अर्जेंट टेंपरेरी बेसिस पर तीन डाॅक्टरों का जिला अस्पताल में पदस्थापन कर दिया है। यह तीनों डॉक्टर जिला अस्पताल में अपनी सेवाएं देंगे।
कोटा कमिश्नर ने 8 से 10 मई तक 125-125 ऑक्सीजन सिलेंडर कोटा से अलॉट किए हैं। शुक्रवार को 125 खाली सिलेंडर भेज दिए, जो शनिवार को आ जाएंगे। चित्तौड़ से 130 सिलेंडर रोज आना जारी रहेगा। इंजेक्शन की कमी है, जिन्हें पर्याप्त मात्रा में भेजने के लिए उच्च अधिकारियों काे लिख रहे हैं। ऑक्सीजन सिलेंडर मिलने से काफी राहत मिलेगी। - प्रभाकर विजय, पीएमओ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva bho_Deva hin_Deva hin_Deva zho_Hant eng_Latn